“บอย-คิม” นำขบวนละครช่อง 3 เข้าชิง ContentAsia Awards 2021
 “บอย ปกรณ์” – “คิมเบอร์ลี่” นำขบวนละครช่อง 3 เข้าชิง CONTENTASIA AWARDS 2021
 “บอย ปกรณ์” – “คิมเบอร์ลี่” นำขบวนละครช่อง 3 เข้าชิง CONTENTASIA AWARDS 2021
18 ส.ค. 2564

​การประกาศผลรางวัล CONTENTASIA AWARDS 2021 กำลังจะมาถึง ซึ่งจัดโดยนิตยสาร ContentAsia ผู้นำสื่อสิ่งพิมพ์และสื่อดิจิทัลในต่างประเทศที่นำเสนอข่าวเชิงลึกเกี่ยวกับความเคลื่อนไหวของตลาดคอนเทนต์ในภูมิภาคเอเชีย เพื่อเป็นการมอบรางวัลอันทรงเกียรติให้กับคอนเทนต์คุณภาพในเอเชียทั้งเบื้องหน้าและเบื้องหลัง จำนวน 21 สาขารางวัล โดยในปีนี้ CONTENTASIA AWARDS ได้ประกาศผู้เข้ารอบสุดท้ายเป็นที่เรียบร้อย “บอย ปกรณ์ ฉัตรบริรักษ์” และ “คิมเบอร์ลี่ แอน โวลเทมัส” มีลุ้นนักแสดงนำชายและนำหญิง ส่วนผลงานละครของช่อง 3 ได้เข้ารอบสุดท้ายถึง 7 สาขารางวัล (8 ชิ้นงาน) ดังนี้
1.Best Asian Drama Made for a Local Asian Market (ละครยอดเยี่ยมสำหรับประเทศผู้ผลิต) จากละครเรื่อง “มนต์รักหนองผักกะแยง” (To me, it’s simply you)
2.Best TV Format Adaptation (Scripted) (บทละครดัดแปลงยอดเยี่ยม) จากละครเรื่อง “บาปอยุติธรรม” (Eternal)
3.Best Male Lead in a TV Programme (นักแสดงนำชายยอดเยี่ยม) ได้แก่ “บอย ปกรณ์ ฉัตรบริรักษ์” จากละครเรื่อง “บาปอยุติธรรม” (Eternal)
4.Best Female Lead in a TV Programme (นักแสดงนำหญิงยอดเยี่ยม) ได้แก่ “คิมเบอร์ลี่ แอน โวลเทมัส” จากละครเรื่อง “สองเสน่หา” (The Unidentical Twins)
5.Best Director of a Scripted TV Programme (ผู้กำกับละครยอดเยี่ยม) ได้แก่ “แอ้ว อำไพพร จิตต์ไม่งง” จากละครเรื่อง “บาปอยุติธรรม” (Eternal)
6.Best Asian Comedy Programme (รายการเอเชียนคอมเมดี้ยอดเยี่ยม) จากละครเรื่อง “แม่ครัวคนใหม่” (My Mischievous Fiancée)
7.Best Made-in-Asia Original Song for a TV Series / Programme or Movie (เพลงประกอบละคร/รายการ หรือภาพยนตร์ยอดเยี่ยม) มีเข้ารอบสุดท้ายถึงสองเพลง ได้แก่ เพลง ช่วยกลับมากวนหัวใจ (Please come back to me) ร้องโดย “นนท์ ธนนท์” ประกอบละครเรื่อง “ตราบฟ้ามีตะวัน” และ เพลง #Saveme ร้องโดย “อิมเมจ สุธิตา” ประกอบละครเรื่อง “บาปอยุติธรรม” ทั้งสองเพลงแต่งโดย “หนึ่ง ณรงค์วิทย์” และเรียบเรียงโดย “เต็น ธีรภัค”
เมื่อปี 2020 ที่ผ่านมา พระเอกยอดนิยม “หมาก ปริญ สุภารัตน์” สามารถคว้ารางวัล Best Male Lead in a TV Programme (นักแสดงนำชายยอดเยี่ยม) มาครองจากละครเรื่อง “อกเกือบหักแอบรักคุณสามี” (My Husband in Law) ในบท ‘พี่เธียร’ พระเอกของเรื่อง
มาถึง ContentAsia Awards 2021 ในครั้งนี้จะมีใครกันบ้างที่สามารถคว้ารางวัลอันทรงเกียรติระดับเอเชียมาครอบครอง ติดตามเชียร์และร่วมลุ้นผลรอบตัดสิน FINAL ROUND วันศุกร์ที่ 27 สิงหาคม 2564 เวลา 17:30 น. (เวลาประเทศไทย) ผ่านช่องทาง Facebook Live: www.facebook.com/contentasia และติดตามรายละเอียดเพิ่มเติมทาง Facebook : ContentAsia หรือ https://www.contentasiaawards.com